nvidia/miracl-vision huggingface dataset:
লিলা ত্রিতিকোভ

লিলা ত্রিতিকোভ (রুশ: Лайла Третико́ва) রাশিয়ায় জন্মগ্রহণকারী প্রযুক্তিবিদ। বিশেষ করে এন্টারপ্রাইজ সফটওয়্যার তৈরিতে তিনি বিশেষ অবদান রেখেছেন। যুক্তরাষ্ট্রে পড়াশোনা ও বেড়ে উঠা লিলা ১৯৯৯ সালে ক্যালিফোর্নিয়ায় প্রকৌশলী হিসেবে কাজ শুরু করেন। শুরুতে একটি সফটওয়্যার প্রতিষ্ঠান প্রতিষ্ঠা করেন। পরবর্তীতে প্রধান তথ্য কর্মকর্তা হিসেবে এবং ভাইস প্রেসিডেন্ট অব ইঞ্জিনিয়ারিং হিসেবে মুক্ত সোর্স ও ক্লাউডভিত্তিক সফটওয়্যার নির্মাতা প্রতিষ্ঠান সুগার সিআরএমে কাজ করেন। ২০১৪ সালের মে মাসে তিনি উইকিমিডিয়া ফাউন্ডেশনের নির্বাহী পরিচালক হিসেবে নিয়োগ পান। তার আগে এ দায়িত্বে ছিলেন সু গার্ডনার।  ১ জুন, ২০১৪ থেকে তিনি দায়িত্ব গ্রহণ শুরু করবেন। লিলা ত্রিতিকোভের জন্ম ১৯৭৮ সালের ২৫ জানুয়ারি।  তার বাবা গণিতবিদ এবং মা সিনেমা নির্মাতা।  তিনি মস্কো স্টেট ইউনিভার্সিটি এবং ইউনিভার্সিটি অব ক্যালিফোর্নিয়া, ব্রিকলে থেকে পড়াশোনা করেন। তার মেজর বিষয় ছিলো কম্পিউটার বিজ্ঞান এবং আর্ট।  ১৯৯৯ সালে সান মাইক্রোসিস্টেমে প্রকৌশলী হিসেবে যোগ দিয়ে ক্যারিয়ার শুরু করেন লিলি ত্রিতিকোভ। সেখানে তিনি সান-নেটস্কেপ অ্যালায়েন্সে জাভা সার্ভারে কাজ করেন। পরবর্তীতে খুব দ্রুত সময়ে প্রযুক্তি বিষয়ক মার্কেটিং কোম্পানি গ্রোক ডিজিটাল প্রতিষ্ঠা করেন। এর আগে তিনি মুক্ত সোর্স ও ক্লাউড ভিত্তিক সফটওয়্যার নির্মাতা প্রতিষ্ঠান সুগারসিআরএমে প্রধান তথ্য কর্মকর্তা ও ভাইস প্রেসিডেন্ট (প্রকৌশল) হিসেবে কাজ করেন। পাশাপাশি তিনি জামুরাই করপোরেশনের পরিচালনা পর্ষদের উপদেষ্টা হিসেবেও কাজ করেছেন। ২০১২ সালে বিজনেস সার্ভিসে সেরা নারী নির্বাহী হয়ে স্টিভ অ্যাওয়ার্ড পান। পুরস্কার হিসেবে তিনি ব্রোঞ্জ পদক পান।  ইন্টেলিজেন্ট ডেটা ম্যাপিং এবং ডায়নামিক ল্যাংগুয়েজ অ্যাপ্লিকেশনে লিলা ত্রিতিকোভের অনেকগুলো প্যাটেন্ট রয়েছে।
শেখ মুত্তালিব

শেখ মুত্তালিব (১৫৯৬ - ১৬৬০) সপ্তদশ শতকের বাঙালি কবি। দশ বছর বয়সে পিতৃহীন হলে মৌ. রহমতুল্লাহ কর্তৃক প্রতিপালিত এবং তার কাছে শিক্ষা লাভ। শিক্ষাগুরু রহমতুল্লাহর আদেশে কিফায়তুল মুসল্লিন নামক গ্রন্থ রচনা। এ গ্রন্থটি দেশে সমাদৃত হয়েছিল। বাংলা ও আরবি উভয় হরফে গ্রন্থটির পাণ্ডুলিপি পাওয়া গেছে। অপর গ্রন্থের নাম কায়দানী কিতাব। আনুমানিক ১৬৬০ সালে মৃত্যুবরণ করেন।
শেস-রাব-'ব্যুং-গ্নাস

শেস-রাব-'ব্যুং-গ্নাস (ওয়াইলি: shes rab byung gnas) (১৫৯৬-১৬৫৩) তিব্বতের ঙ্গোর-এ-বাম-ছোস-ল্দান বৌদ্ধবিহারের অষ্টাদশ প্রধান বা ঙ্গোর-ছেন ছিলেন। শেস-রাব-'ব্যুং-গ্নাস ১৫৯৬ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার পিতার নাম ছিল কুন-দ্গা'-দ্পাল (ওয়াইলি: kun dga' dpal) এবং মাতার নাম ছিল পে-মা-ত্শে-রিং (ওয়াইলি: pe ma tshe ring)। নয় বছর বয়সে তিনি ঙ্গোর-এ-বাম-ছোস-ল্দান বৌদ্ধবিহারে কুন-দ্গা'-ব্সোদ-নাম্স-ল্হুন-গ্রুব নামক চতুর্দশ ঙ্গোর-ছেনের নিকট দীক্ষালাভ করেন। তিনি বারো বছর বয়সে ব্দাগ-ছেন-কুন-দ্গা'-ব্ক্রা-শিস (ওয়াইলি: bdag chen kun dga' bkra shis) ও দ্কোন-ম্ছোগ-র্গ্যাল-ম্ত্শান (ওয়াইলি: dkon mchog rgyal mtshan) নামক দুই ভিক্ষুর নিকট শিক্ষার্থীর শপথ ও একুশ বছর বয়সে কুন-দ্গা'-ব্সোদ-নাম্স-ল্হুন-গ্রুব নামক পঞ্চদশ ঙ্গোর-ছেনের নিকট ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেন, ম্খাস-গ্রুব-দ্পাল-ল্দান-দোন-গ্রুব (ওয়াইলি: mkhas grub dpal ldan don grub), ব্লো-পা-স্প্যান-ল্ঙ্গার-কুন-দ্গা'-দোন-গ্রুব (ওয়াইলি: blo pa spyan lngar kun dga' don grub) প্রভৃতি। ১৬২৫ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের অষ্টাদশ প্রধান হিসেবে নির্বাচিত হন এবং এই পদে তিনি ১৬৫৩ খ্রিষ্টাব্দ পর্যন্ত থাকেন। ১৬৩২ খ্রিষ্টাব্দে তিনি ঝ্বা-লু বৌদ্ধবিহারের প্রধান নির্বাচিত হন। তার উল্লেখযোগ্য শিষ্য ছিলেন নাম-ম্খা'-রিন-ছেন (ওয়াইলি: nam mkha' rin chen) নামক উনিশতম ঙ্গোর-ছেন, ল্হুন-গ্রুব-দ্পাল-ল্দান (ওয়াইলি: lhun grub dpal ldan) নামক চব্বিশতম ঙ্গোর-ছেন প্রভৃতি।
'জাম-ম্গোন-দ্পাল-ম্ছোগ-র্গ্যাল-ম্ত্শান

'জাম-ম্গোন-দ্পাল-ম্ছোগ-র্গ্যাল-ম্ত্শান (ওয়াইলি: 'jam mgon dpal mchog rgyal mtshan) (১৫৯৯-১৬৭৩) তিব্বতের ঙ্গোর-এ-বাম-ছোস-ল্দান বৌদ্ধবিহারের বাইশতম প্রধান বা ঙ্গোর-ছেন ছিলেন। 'জাম-ম্গোন-দ্পাল-ম্ছোগ-র্গ্যাল-ম্ত্শানের পিতা গ্ত্সাং-পা-ছোস-স্ক্যোং-বক্রা-শিস (ওয়াইলি: gtsang pa chos skyong bkra shis) ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেনের ভাই ছিলেন। দ্পাল-ল্দান-দোন-গ্রুব তাকে দীক্ষাদান করেন ও মার্গফল সম্বন্ধে শিক্ষাদান করেন। তার অন্যান্য উল্লেখযোগ্য শিকশক ছিলেন নাম-ম্খা'-সাংস-র্গ্যাস (ওয়াইলি: nam mkha' sangs rgyas) নামক সপ্তদশ ঙ্গোর-ছেন, শেস-রাব-'ব্যুং-গ্নাস নামক অষ্টাদশ ঙ্গোর-ছেন প্রভৃতি। ১৬৬৭ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহারের একবিংশ প্রধান হিসেবে নির্বাচিত হন ও পদে তিনি চার বছর থাকেন। তার উল্লেখযোগ্য শিষ্য ছিলেন ঙ্গাগ-দ্বাং-ব্সোদ-নাম্স-র্গ্যাল-ম্ত্শান নামক কুড়িতম ঙ্গোর-ছেন, ব্সোদ-নাম্স-র্গ্যা-ম্ত্শো নামক একুশতম ঙ্গোর-ছেন, 'জাম-দ্ব্যাংস-নাম-ম্খা'-দ্পাল-ব্জাং নামক তেইশতম ঙ্গোর-ছেন, সাংস-র্গ্যাস-ফুন-ত্শোগ্স (ওয়াইলি: sangs rgyas phun tshogs) নামক পঁচিশতম ঙ্গোর-ছেন, সাংস-র্গ্যাস-ব্স্তান-'দ্জিন নামক ছাব্বিশতম ঙ্গোর-ছেন প্রভৃতি।
মানবজমিন (পত্রিকা)

দৈনিক মানবজমিন হল বাংলাদেশের একটি অন্যতম দৈনিক ট্যাবলয়েড সংবাদপত্র। এটি নিয়মিতভাবে বাংলা ভাষায় ঢাকা থেকে প্রকাশিত হয়ে থাকে। এটি দেশের প্রথম ও বৃহত্তম প্রচারিত দৈনিক বাংলা ট্যাবলয়েডক[›] পত্রিকা যেটি ৩,২৭০,০০০ মাসিক ওয়েবসাইট পড়ে থাকেন। ১৭৯ টি দেশ থেকে ৫,৯০,০০ জন দর্শক সারা পৃথিবীব্যাপী প্রতি মাসে ওয়েব সাইটে যান। যার ফলে এটি বিশ্বব্যাপী সর্বাধিক পড়া বাংলা ভাষার অনলাইন প্রকাশনার একটিতে পরিণত হয়েছে। এটি সনি পিকচার এবং ওয়ার্নার ব্রসের সঙ্গে যৌথভাবে কাজ করে থাকে। পত্রিকাটির প্রতিষ্ঠাতা সম্পাদক হলেন মতিউর রহমান চৌধুরী। এটির সদরদপ্তর ঢাকা শহরের কারওয়ান বাজারে অবস্থিত। ^ ক: ব্রডশিটের অর্ধেক হলো ট্যাবলয়েড আকার৤
ফারাক্কা লঙ মার্চ ১৯৭৬

ফারাক্কা লং মার্চ ১৯৭৬ সংগঠিত ও পরিচালিত হয়েছিল ফারাক্কায় বাঁধ দিয়ে ভারত কর্তৃক একতরফা গঙ্গার জল অপসারণের মাধ্যমে পদ্মা নদীকে জলশূন্য করে ফেলার বিরূদ্ধে। বাংলাদেশের প্রবীণ রাজনৈতিক নেতা মাওলানা ভাসানী এই প্রতিবাদী পদযাত্রার আহবান করেন। বাংলাদেশের তৎকালীন সরকার এই লং মার্চ আয়োজনে সহায়তা দিয়েছিল। ১৯৭৫ খ্রিস্টাব্দের ২১শে এপ্রিল এই বাঁধ চালু করার কয়েক মাসের মধ্যে এর ভয়াবহ প্রতিক্রিয়া পরিলক্ষিত হয়। বাংলাদেশের পরিবেশে ফারাক্কার সুদূরপ্রসারী প্রভাব বিবেচনায় নিয়ে মাওলানা ভাসানী এর বিরূদ্ধে প্রতিবাদের জন্য জাতির প্রতি আহবান জানান। এরই প্রেক্ষাপটে ১৯৭৬ খ্রিস্টাব্দের ১৬ই মে পদ্মা নদীর তীরবর্তী বিভাগীয় শহর রাজশাহী থেকে ফারাক্কা বাঁধ অভিমুখী এই অভিযাত্রা শুরু করা হয়। যদিও মাওলানা ভাসানী সীমান্ত অতিক্রম করে ভারতের অভ্যন্তরে ফারাক্কা পর্যন্ত পদযাত্রার ঘোষণা দিয়েছিলেন, তবু সরকারের পরামর্শে এই পদযাত্রা ১৭ই মে অপরাহ্নে ভারতীয় সীমান্তের কাছে কানসাটে গিয়ে শেষ করা হয।
জাতীয়তাবাদী গণতান্ত্রিক দল

জাতীয়তাবাদী গণতান্ত্রিক দল (সংক্ষেপে ‘জাগদল’) ছিল ১৯৭৭ খ্রিস্টাব্দে গঠিত একটি রাজনৈতিক দল। এর প্রতিষ্ঠাতা সভাপতি ছিলেন বিচারপতি আবদুস সাত্তার। ১৯৭৫-এর ২৫ জানুয়ারি তারিখে তদানীন্তন সরকার সকল রাজনৈতিক দল নিষিদ্ধ করে একটি মাত্র দল বাংলাদেশ কৃষক শ্রমিক আওয়ামী লীগ প্রতিষ্ঠা করে। ১৯৭৫-এর ১৫ আগস্ট সামগ্রিক রাজনৈতকি পট বদলে যায় এবং রাষ্ট্রপতি জিয়াউর রহমান ১৯৭৭-এ বহুদলীয় রাজনীতি পুনঃপ্রবর্তন করেন। এই সময়ে ‘জাতীয়তাবাদী গণতান্ত্রিক দল’ প্রতিষ্ঠিত হয়েছিল। এই দলটি ছিল স্বল্পস্থায়ী। ১৯৭৮-এর ১লা সেপ্টেম্বর জিয়াউর রহমান একটি রাজনৈতিক দল গঠন করার প্রস্তুতি গ্রহণ করেন। এর নাম রাখা হয় বাংলাদেশ জাতীয়তাবাদী দল। এই দলে অঙ্গীভূত হওয়ার লক্ষ্যে ২৮ আগস্ট ১৯৭৮ সালে জাগদলের বর্ধিত সভায় ওই দলটি বিলুপ্ত ঘোষণার করা হয়। একই সভায় দলের এবং এর অঙ্গ সংগঠনের সকল সদস্য বাংলাদেশ জাতীয়তাবাদী দল নামীয় নতুন দলে যোগদানের সিদ্ধান্ত নেয়।
ডোভ ফ্রোহম্যান

ডোভ ফ্রোহম্যান একজন ইসরায়েলি তড়িৎ প্রকৌশলী। তিনি ইন্টেল কর্পোরেশন এর সাবেক ভাইস প্রেসিডেন্ট। তিনি ইরেজেবল প্রোগ্রাম্যাবল রিড অনলি মেমোরি এর উদ্ভাবক।  ফ্রোহম্যান ১৯৩৯ সালের ২৮ মার্চ আমস্টারডাম এ জন্মগ্রহণ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৫ সালে মাস্টার্স ডিগ্রি অর্জন করে ফেয়ারচাইল্ড সেমিকন্ডাক্টর এ রিসার্চ অ্যান্ড ডেভেলপমেন্ট ল্যাবে যোগদান করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৯ সালে পিএইচডি ডিগ্রি অর্জন করেন।
ক্রিস ব্রড

ব্রায়ান ক্রিস্টোফার ব্রড (ইংরেজি: Brian Christopher Broad; জন্ম: ২৯ সেপ্টেম্বর, ১৯৫৭) ব্রিস্টলের নোল এলাকায় জন্মগ্রহণকারী সাবেক ইংরেজ ক্রিকেটার ও ধারাভাষ্যকার। ইংল্যান্ড ক্রিকেট দলের উদ্বোধনী ব্যাটসম্যানের দায়িত্ব পালন করেছেন। একদিনের আন্তর্জাতিকে ৪০-এরও অধিক রান গড়ের অধিকারী ব্রড ১৯৮৬-৮৭ মৌসুমের অ্যাশেজ সিরিজে ধারাবাহিকভাবে তিন টেস্ট সেঞ্চুরি করে স্মরণীয় হয়ে আছেন। সচরাচর তিনি ক্রিস ব্রড নামেই অধিক পরিচিত। বর্তমানে তিনি আইসিসি’র ক্রিকেট কর্মকর্তা হিসেবে দায়িত্ব পালন করছেন। ব্রিস্টলের নোলে ২৯ সেপ্টেম্বর, ১৯৫৭ তারিখে তিনি জন্মগ্রহণ করেন। কেন ও ন্যান্সি দম্পতির সন্তান ব্রড ১৫ বছর বয়স থেকে অস্থিজনিত রোগে ভুগতে থাকেন যা ক্রিকেটার হিসেবে নিজেকে গড়ে তুলতে বিলম্ব ঘটায়। ১৯৭৯ সালে গ্লুচেস্টারশায়ার দলের পক্ষে প্রথম-শ্রেণীর ক্রিকেটে অভিষিক্ত হন ব্রড। পরের গ্রীষ্ম থেকেই তিনি দলে স্থায়ীভাবে আসন গড়েন। নটিংহ্যামশায়ার দলের পাশাপাশি অরেঞ্জ ফ্রি স্টেট দলের পক্ষে খেলার পর তিনি পুনরায় ১৯৯৩ সালে গ্লুচেস্টারশায়ারে ফিরে আসেন। কোমড়ের আঘাতজনিত কারণে ১৯৯৪ মৌসুম শেষে খেলোয়াড়ী জীবন থেকে অবসর নেন। ব্রডের সন্তানেরা ক্রিকেটের সাথে সম্পৃক্ত রয়েছে। তার পুত্র স্টুয়ার্ট ব্রড পিতার পদাঙ্ক অনুসরণ করে ফাস্ট বোলাররূপে প্রতিষ্ঠিতি পেয়েছেন। স্টুয়ার্ট ইংল্যান্ড ক্রিকেট দল ও নটিংহ্যামশায়ার দলের প্রতিনিধিত্ব করেন। তার কন্যা গেমা ইংল্যান্ডের একদিনের দলের প্রদর্শন বিশ্লেষকের দায়িত্ব পালন করছেন। ক্রিকেট সাংবাদিক কলিন বেটম্যান মন্তব্য করেন, ক্রিস ব্রড স্বেচ্ছায় নিজের খেলোয়াড়ী জীবনকে ধ্বংস করেছেন। ক্রিজে নিজেকে সংযত রাখতে অনীহার ফলে মাত্র ৩০ বছর বয়সে ইংল্যান্ডের উদ্বোধনী ব্যাটসম্যানের দায়িত্ব থেকে চলে যেতে বাধ্য হয়েছেন।
এজিয়ান সাগর

এজিয়ান সাগর (গ্রিক: Αιγαίο Πέλαγος; তুর্কি: Ege Denizi) হল ভূমধ্যসাগরের সম্প্রসারিত উপসাগর যা গ্রিস ও আনাতোলীয় উপদ্বীপসমূহের মাঝে অবস্থিত। গ্রীস এবং তুরস্কের মাঝে এই সাগরের অবস্থান। এটি দার্দানেলাস ও বসফরাস প্রণালী দ্বারা মার্মারা উপসাগর ও কৃষ্ণ সাগরের সাথে যুক্ত হয়েছে। এই সাগরে রয়েছে এজিয়ান দ্বীপসমূহের অবস্থান। এই সাগরের সর্বোচ্চ গভীরতা ৩,৫৪৪ মিটার, যা ক্রিট দ্বীপের অবস্থিত। এজিয়ান দ্বীপসমূহকে নানা দ্বীপপুঞ্জে ভাগ করা যায়, যার মধ্যে আছে ডোডেক্যানিস দ্বীপপুঞ্জ , সাইক্ল্যাডিস দ্বীপপুঞ্জ , স্পোরাডস দ্বীপপুঞ্জ , স্যারনীয় দ্বীপপুঞ্জ, উত্তর এজিয়ান দ্বীপপুঞ্জ এবং ক্রিট ও এর চারপাশের দ্বীপসমূহ। ডোডেক্যানিস দ্বীপপুঞ্জ দক্ষিণ-পূর্বে অবস্থিত, যাতে আছে রোডস, কোস ও পাতমোস দ্বীপসমূহ। দেলোস ন্যাক্সস ইত্যাদি দ্বীপসমূহ সমুদ্রের দক্ষিণে সাইক্ল্যাডিস দ্বীপপুঞ্জে অবস্থিত। গ্রিস দ্বিতীয় বৃহত্তম দ্বীপ হল ইউবেয়া, যেটি এজিয়ান সাগরে অবস্থিত। এজিয়ান সাগরের আয়তন প্রায় ২১৪০০০ বর্গ কিলোমিটার। দ্রাঘিমাংশ বরাবর এই সাগরের দৈর্ঘ্য প্রায় ৬১০ কিলোমিটার বা ৩৮০ মাইল এবং অক্ষাংশ বরারবর দৈর্ঘ্য ৩০০ কিলোমিটার বা ১৯০ মাইল। এজিয়ান সাগরের সর্বোচ্চ গভীরতা ৩৫৪৩ মিটার। এই সাগরেই এজিয়ান দ্বীপপুঞ্জের অবস্থান। সাগরের দক্ষিণ দিকে কিথেরা, অ্যান্তিকিথেরা, ক্রিট, কাওস, কার্পাথোস ও রোডস দ্বীপগুলি সাগরটির সীমানা নির্দেশ করে। বর্তমান এজিয়ান সাগর উপকূলবর্তী অঞ্চলের ইতিহাস প্রায় ৪০০০ খৃষ্টুপূর্বে সূচনা হয়েছিল। এর আগে এজিয়ান সাগরের সর্বত্র পানি পৃষ্ঠ বর্তমানের চেয়ে প্রায় ১৩০ মিটার নিচু ছিল। বর্তমানে যে উপকূল দেখা যায়, তার অভ্যুত্থান প্রায় ৭০০০ খৃষ্টপূর্বের দিকে। ব্রোঞ্জ যুগ পরবর্তীকালে গ্রীস ও এজিয়ান সাগর অঞ্চল একত্রে এজিয়ান সভ্যতা নামে পরিচিতি পায়। প্রাযীনকালে এই সাগরের তীরবর্তী অঞ্চলেই বিশ্বের প্রাচীনতম দুইটি সভ্যতা মিনোয়ান ও মিসেনিয়ান গ্রিসের উত্থান হয়েছিল। এরপরে শহর কেন্দ্রিক রাজ্য এথেন্স এবং স্পার্টার উত্থান হয়। এগুলো এথেনিয়ান সাম্রাজ্য ও হেলেনিক সভ্যতার অন্তর্গত। প্লেটো গ্রীকদের এজিয়ান সাগরের তীরে অবস্থান সম্পর্কে বলেছিলেন যে, ব্যাঙ যেভাবে পুকুরে অবস্থান করে, তেমনি গ্রীকরা এজিয়ান সাগর-তীরে বাস করে।
সুলতানা (অভিনেত্রী)

সুলতানা (যিনি সুলতানা রাজ্জাক নামেও পরিচিত) ছিলেন ভারতীয় হিন্দি চলচ্চিত্রে প্রাথমিকভাবে অভিনয় করা জনপ্রিয় চলচ্চিত্র অভিনেত্রী। তিনি নির্বাক চলচ্চিত্রে এবং পরবর্তীতে সবাক চলচ্চিত্রে উভয়ই অসাধারণ অভিনয় করেছেন। তিনি ছিলেন ভারতের প্রথম নারী চলচ্চিত্র পরিচালক ফাতিমা বেগম এর কন্যা। যুবাইদা ছিলেন (ভারতের প্রথম সবাক চলচ্চিত্র আলম আরা (১৯৩১) এর অন্যতম একজন অভিনেত্রী) সুলতানা এর ছোট বোন। সুলতানা সাধারণত নির্বাক চলচ্চিত্রে যুগের সময়ে রোমান্টিক ভূমিকায় অভিনয়ের জন্য জনপ্রিয় একজন অভিনেত্রী ছিলেন। তিনি ১৯২০ শতকের চলচ্চিত্র "বীর অভিমন্যু" (১৯২২) অভিনয়ের মাধ্যমে একজন অভিনেত্রী হিসাবে তার কর্মজীবন শুরু করেন।  পরবর্তীতে তিনি সবাক চলচ্চিত্রে অভিনয় করেন।
ভারতীয় ক্রিকেট নিয়ন্ত্রণ বোর্ড

ভারতীয় ক্রিকেট নিয়ন্ত্রণ বোর্ড বা বোর্ড অব কন্ট্রোল ফর ক্রিকেট ইন ইন্ডিয়া (বিসিসিআই) (হিন্দি: भारतीय क्रिकेट नियंत्रण बोर्ड) ভারতের সকল স্তরের ক্রিকেট পরিচালনায় জাতীয় সংস্থা। মুম্বাইয়ে সংস্থার সদর দফতর অবস্থিত। আন্তর্জাতিক ক্রিকেট কাউন্সিলের অন্যতম সদস্য হিসেবে ভারতের ক্রিকেট পরিচালনার লক্ষ্যে কলকাতা ক্রিকেট ক্লাব ৩১ মে, ১৯২৬ তারিখে অনুমোদন পায়। পরবর্তীতে ১৯২৮ সালের ডিসেম্বর মাসে কলকাতা ক্রিকেট ক্লাবের স্থলাভিষিক্ত হয় বিসিসিআই। বিসিসিআই আন্তর্জাতিক ও ঘরোয়া ক্রিকেটে অংশগ্রহণের লক্ষ্যে খেলোয়াড়, আম্পায়ারসহ খেলা পরিচালনার লক্ষ্যে কর্মকর্তা নির্বাচিত করে। এ সংস্থার অনুমোদন ছাড়া চুক্তিবদ্ধ কোন খেলোয়াড় দেশ-বিদেশে অনুষ্ঠিত প্রতিযোগিতামূলক ক্রিকেটে সম্পৃক্ত হতে পারেন না। ১৯১২ সালে নিখিল ভারত ক্রিকেট দল প্রথমবারের মতো ইংল্যান্ড সফর করে। পাতিয়ালার নবাব ভুপিন্দর সিং দলের অধিনায়কত্বসহ সফর আয়োজনের দায়িত্ব পালন করেন। ১৯২৬ সালে কলকাতা ক্রিকেট ক্লাবের দুইজন প্রতিনিধি লন্ডনে অনুষ্ঠিত বর্তমান ইন্টারন্যাশনাল ক্রিকেট কাউন্সিলের পূর্বতন সংস্থা ইম্পেরিয়াল ক্রিকেট কনফারেন্সের কয়েকটি সভায় যোগদান করেন। কিন্তু ভারতীয় ক্রিকেটের কোন প্রতিনিধিকে আনুষ্ঠানিকভাবে প্রেরণ না করা স্বত্ত্বেও কনফারেন্সের সভাপতি লর্ড হ্যারিস তাদেরকে উপস্থিতির অনুমোদন দেন। সভার ফলাফল ও এমসিসি’র সিদ্ধান্তক্রমে অ্যাশেজে ইংল্যান্ডের অধিনায়ক আর্থার জিলিগ্যানের নেতৃত্বে একটি দল ভারতে আসে। নিখিল ভারত ক্রিকেট দল চমৎকার ক্রীড়ানৈপুণ্য প্রদর্শন করে। ডিসেম্বর, ১৯২৮ সালে বিসিসিআই পূর্ব-নির্ধারিত আটটি সংস্থার মধ্যে ছয়টিকে নিয়ে গঠন করা হয়। আর. ই. গ্র্যান্ট গোভান ও অ্যান্থনি ডি মেলো যথাক্রমে প্রথম সভাপতি ও প্রথম সম্পাদক নির্বাচিত হন। ভারতের পাঁচটি অঞ্চল (উত্তর, দক্ষিণ, পূর্ব, পশ্চিম ও মধ্য) থেকে বিসিসিআইয়ের ২৭টি রাজ্য ক্রিকেট সংস্থা ও ৩টি ক্রিকেট বহির্ভূত সদস্য রয়েছে।  নিম্নবর্ণিত ঘরোয়া ক্রিকেট প্রতিযোগিতাসমূহ বিসিসিআই পরিচালনা করে থাকে:
দ্বিতীয় আল-হাকাম

দ্বিতীয় আল-হাকাম (দ্বিতীয় আল-হাকাম ইবন তৃতীয় ʿআব্দ আল-রহমান; আরবি: الحكم الثاني ابن عبد الرحمن) (১৩ জানুয়ারি ৯১৫ – ১৬ অক্টোবর ৯৭৬) ছিলেন আল আন্দালুস (ইবরিয়ান উপদ্বীপের মুর অঞ্চলের, যা বর্তমানে আধুনিক স্পেন-এর অন্তর্ভুক্ত)-এর কর্ডোবা খিলাফতের ২য় খলিফা, তৃতীয় আবদুর রহমান (আল-নাসির) এবং মুরজান-এর পুত্র। তিনি ৯৬১ থেকে ৯৭৬ খ্রি: পর্যন্ত রাজত্ব করেন।
রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান

রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান (তিব্বতি: རིག་འཛིན་རྒོད་ལྡེམ་ཆེན་དངོས་གྲུབ་རྒྱལ་མཚན་, ওয়াইলি: rig 'dzin rgod ldem chen dngos grub rgyal mtshan) (১৩৩৭-১৪০৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন এবং সে-বক্রা-ব্জাং (ওয়াইলি: se bkra bzang) বৌদ্ধবিহারের প্রতিষ্ঠাতা ছিলেন। রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান ১৩৩৭ খ্রিষ্টাব্দে তিব্বতের লা-স্তোদ-ব্যাং (ওয়াইলি: la stod byang) নামক অঞ্চলের গ্ন্যান-য়ুল (ওয়াইলি: gnyan yul) নামক স্থানে জন্মগ্রহণ করেন। তার পিতার নাম ছিল স্লোব-দ্পোন-ব্দুদ-'দুল (ওয়াইলি: slob dpon bdud 'dul) এবং মাতার নাম ছিল জো-ল্চাম-ব্সোদ-নাম্স-খ্যে-'দ্রেন (ওয়াইলি: jo lcam bsod nams khye 'dren)। তার তান্ত্রিক যোগী পিতার নিকট তিনি মায়াজালতন্ত্র ও বজ্রকীলয় সাধন পদ্ধতি সম্বন্ধে অধ্যয়ন করেন। রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান বেশ কিছু লুক্কায়িত প্রাচীন গ্রন্থ আবিষ্কার করেন। এই সমস্ত গ্রন্থগুলিকে ন্যাং-রাল-ন্যি-মা-'ওদ-জের ও ছোস-ক্যি-দ্বাং-ফ্যুগ‎ নামক দুই বিখ্যাত গ্তের-স্তোনের দ্বারা আবিষ্কৃত গ্রন্থগুলি, যা ল্হো-গ্তের (ওয়াইলি: lho gter) বা দক্ষিণ দিকের সম্পদ নামে পরিচিত, তাদের থেকে পৃথক করার জন্য একযোগে ব্যাং-গ্তের (ওয়াইলি: byang gter) বা উত্তর দিকের সম্পদ বলা হয়ে থাকে। তার আবিষ্কৃত গ্রন্থগুলির মধ্যে উল্লেখযোগ্য অতিযোগ তত্ত্বের ওপর লেখা চার খন্ডের কুন-ব্জাং-দ্গোংস-পা-জাং-থাল (ওয়াইলি: kun bzang dgongs pa zang thal), র্তেন-'ব্রেল-খ্যাদ-পার-চান (ওয়াইলি: rten 'brel khyad par can), ফ্যি-স্গ্রুব-'গ্র-বা-কুন-গ্রোল (ওয়াইলি: phyi sgrub 'gro ba kun grol), র্তা-ম্গ্রিন-দ্রেগ্স-পা-দ্বাং-স্দুদ (ওয়াইলি: rta mgrin dregs pa dbang sdud), 'খোর-'দাস-দ্বাং-স্দুদ (ওয়াইলি: 'khor 'das dbang sdud), দ্গ্রা-ব্গেগ্স-থাল-বার-র্লোগ-পা'-ছোস (ওয়াইলি: dgra bgegs thal bar rlog pa'i chos), স্মান-গ্যি-ত্শাদ-ব্যাস-পা (ওয়াইলি: sman gyi tshad byas pa) প্রভৃতি।
শাম

শামসুদ্দীন ইব্রাহীম, পেশাগতভাবে পরিচিত শাম হিসেবে (জন্মঃ এপ্রিল ৪, ১৯৭৭), হলেন একজন তামিল এবং তেলুগু ভাষায় অভিনয় করা চলচ্চিত্র অভিনেতা এবং প্রাক্তন মডেল। একজন পেশাদার মডেল হিসাবে তার কর্মজীবন শুরু করার পরে তিনি শীঘ্রই খুশি (২০০০) চলচ্চিত্রে অভিনয়ের মাধ্যমে একজন অভিনেতা হিসেবে আত্মপ্রকাশ করেন। এরপর তিনি সমালোচকদের প্রশংসা এবং বাণিজ্যিকভাবে সফল ছবিতে প্রধান চরিত্রে অভিনয় করেন। যেমন: ১২বি, আয়ারকি, উল্লাম কেথুমায়ি এবং তেলুগু চলচ্চিত্র কিক এর মত উল্লেখেযোগ্য চরিত্রে অভিনয় করেন। তিনি ২০০৬ সালে কবিতা লঙ্কেশ এবং রামাইয়া পরিচালিত কন্নড চলচ্চিত্র "তানানাম তানানাম"-এ অভিনয়ের মাধ্যমে কন্নড চলচ্চিত্রে আত্মপ্রকাশ করেন। শাম ১৯৭৭ সালের ৪ এপ্রিল তারিখে ভারতের মাদুরাই, তামিলনাডুতে একটি তামিল ভাষাভাষী মুসলিম পরিবারে জন্মগ্রহণ করেন। তিনি বেঙ্গালুরুর মধ্যে বেড়ে ওঠেন, সেখানে তিনি তার পড়াশোনা শুর করেন। তিনি তার বি.কম সমাপ্তির পরে একজন অভিনেতা হওয়ার আশা নিয়ে প্রাথমিকভাবে মডেলিং কর্মজীবন শুরু করেছিলেন। শাম বিভিন্ন বিজ্ঞাপনের মডেল হিসেবে বেঙ্গালুরুতে একজন মডেল হিসাবে তার কর্মজীবন শুরু করেন। অভিনয়ে জগতে প্রবেশের আগে তিনি ব্যর্থতার সাথে চার বছর ধরে অভিনয়ের জন্য বিভিন্ন সুযোগ অনুসন্ধান করছিলেন। শামের ৩টি ভাই ও ২টি বোন রয়েছে। তিনি তার সাবেক কলেজ সহচর পাঞ্জাবি কাশিষকে বিয়ে করেন। এই দম্পতির সামাইরা নামের একটি মেয়ে রয়েছে।
কিরপা

কিরপা একপ্রকার গুল্ম জাতীয় চিরহরিৎ উদ্ভিদ যা বাংলাদেশের সুন্দরবনে অহরহ দেখা যায়। এটি Combretaceae পরিবারের সদস্য, বৈজ্ঞানিক নাম: Lumnitzera recemosa। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। শাখা-প্রশাখায় ঝাঁকালো এই গাছ লম্বায় গড়ে ৬ থেকে ৮ মিটার পর্যন্ত হয়ে থাকে। গাছের গোড়ায় শ্বাসমূল থাকে। এর বাকল ধূসর বর্ণ। পাতা ক্ষুদ্রাকিৃতি, বেশ পুরু এবং রসপূর্ণ তবে ফণিমনসার মতো ভঙ্গুর। পাতা ডিম্বাকৃতির হয়ে থাকে। মার্চ-এপ্রিল মৌসুমে ছোট ছোট সাদা রঙের ফুল ফোটে। এই গাছের দিকে তাকালে, দেখা যাবে তার চারপাশে সুন্দরভাবে ছড়িয়ে আছে গাছের মতোই শ্বাসমূল। এদের ফল সাধারণত চ্যাপ্টা এবং সরু হয়, ওজনেো খুব হালকা। এই গাছ অভিযোজন প্রক্রিয়ার মাধ্যমে বংশবৃদ্ধি করে থাকে।
কুটুম কাঁটা

কুটুম কাঁটা বা নাটাল কাঁটা বীরুৎ জাতীয় উদ্ভিদ যা বাংলাদেশের সুন্দরবনে অহরহ দেখতে পাওয়া যায়। এছাড়া এটি ঢাকার পার্শ্ববর্তী এলাকা, খুলনা, টাঙ্গাইল, পাবনা এবং উত্তরবঙ্গের বিভিন্ন জেলায় দেখা যায়। এর বৈজ্ঞানিক নাম Caesalpinia crista. এরা Caesalpiniacceae পরিবারের অন্তর্ভুক্ত। এর বীজ অলংকারের উপকরণ হিসেবে ব্যবহৃত হয়। প্রাচীন ভারতে ওজন মাপার জন্যে এর বীজের ব্যবহার ছিল।[তথ্যসূত্র প্রয়োজন] কুটুম কাঁটা আরোহী লতা। পাতা সবুজ বর্ণ, আকার যৌগিক। কাণ্ড তীক্ষ্ম কাঁটাযুক্ত হয়ে থাকে। এ লতার হলুদ বর্ণ ফুল হয়ে থাকে। শাখার অগ্রভাবে ফুল গুচ্ছাকারে সজ্জিত থাকে। এই উদ্ভিদের ফল চ্যাপটা আকৃতির, দৈর্ঘে চার থেকে সাত সেন্টিমিটার এবং প্রস্থে দুই থেকে তিন সেন্টিমিটার। ফলে একটি বা দুটি বীজ থাকে। বীজ কৃষ্ণবর্ণ, গোলাকৃতি। এটি একটি ভেষজ উদ্ভিদ। নানা রোগে এবং প্রতিষেধক হিসেবে এটি বহুল ব্যবহৃত হয়।
অনির্বাণ

শ্রী অনির্বাণ বা নরেন্দ্রচন্দ্র ধর বিংশ শতাব্দীর একজন পণ্ডিত সন্ন্যাসী। তার জন্ম ১৮৯৬ খ্রিষ্টাব্দে। ১৯৭৮ খ্রিষ্টাব্দে ৮২ বৎসর বয়সে তার প্রয়াণ হয়। তিনি নিগমানন্দ সরস্বতীর কাছে প্রথমে ব্রহ্মচর্য ও পরে সন্ন‍্যাস দীক্ষা নিয়েছিলেন। তিনি বেদে ভাষ্য (ব্যাখ্যা) তৈরী করেছিলেন, যা পাঠক ও শাস্ত্রজ্ঞদের নিকট বিশেষভাবে সমাদৃত হয়েছিল। এই ব্যাখ্যা তিন খণ্ডে সজ্জিত বেদ মীমাংসা নামীয় গ্রন্থে প্রকাশিত হয়েছিল। একজন ফরাসী নারী তার শিষ্যা ছিলেন, নাম মাদাম রেঁমো। মাদাম রেঁমো লিখিত টু লিভ উইদিন (ইং:To Live Within) গ্রন্থে শ্রী অনির্বাণ-এর আধ্যাত্বিক জীবনের বিশদ বিবরণ পাওয়া যায়। শ্রী অনির্বাণের জন্ম বাংলাদেশের ময়মনসিংহে। তার পিতা রাজচন্দ্র সন্ন্যাস জীবনযাপন করার জন্য সমগ্র পরিবারসহ তান্ত্রিক যোগী নিগমানন্দের শিষ্যত্ব গ্রহণ করে আসমের কোকিলামুখ চলে যান। নরেন্দ্রচন্দ্র ময়মনসিংহ সিটি স্কুল থেকে এন্ট্রান্স এবং ঢাকা থেকে এই.এ ও বি.এ. পরীক্ষায় অসাধারণ কৃতিত্বের সঙ্গে উত্তীর্ণ হন। কলকাতা সংস্কৃত কলেজ থেকে বেদ ও মীমাংসা নিয়ে এম.এ. পরীক্ষায় প্রথম শ্রেণিতে প্রথম স্থান অধিকার করেন।
জিনিয়া

জিনিয়া (বৈজ্ঞানিক নাম Zinnia elegans ইংরেজি নাম: Zinnia) মূলত এর বাহারী রঙের ফুল হিসেবে সুপরিচিত । Asteraceae পরিবারের অন্তর্ভুক্ত একটি বিরুৎ প্রজাতির উদ্ভিদ। জিনিয়া সাদা , হলুদ , লাল , বাদামী , বেগুনী , কমলা , সবুজ হরেক রঙের হয়ে থাকে । মূলত: মেক্সিকোর এ মনোরম ফুলটি এখন সারা পৃথিবীতে চাষ করা হয় । অন্তত ২০ প্রজাতির জিনিয়া এ যাবৎ চিহ্নিত হয়েছে । মৌসুমী ফুল হিসেবে বহুল পরিচিত। এটি মেক্সিকোতে আদি হলেও এটি অনেক জায়গায় শোভাময় হিসাবে লাগিয়ে থাকে। দক্ষিণ এবং মধ্য আমেরিকা, ওয়েস্ট ইন্ডিজ, আমেরিকা, অস্ট্রেলিয়া এবং ইতালিতে ছড়িয়ে ছিটিয়ে থাকা বিভিন্ন স্থান। বাগান ও প্রতিষ্ঠানের প্রাকৃতিক শোভাধারণ করে।
জোয়ার

জোয়ার (ইংরেজি: Broom corn, great millet,durra, jowari/jowar, or milo) একটি বর্ষজীবি ফসল। এর বৈজ্ঞানিক নাম Sorghum bicolor, এরা Poaceae পরিবারের অন্তর্ভুক্ত। এই বর্ষজীবি উদ্ভিদ বাংলাদেশে কিছু পরিমাণে চাষ করা হয়। বিভিন্ন দেশে প্রচুর পরিমাণে জোয়ার চাষ করা হয় পশুখাদ্য হিসেবে ব্যবহারের জন্য। জোয়ার গাছ দৃঢ় ও সোজা হয়ে দাঁড়িয়ে থাকে। এই গাছ আড়াই থেকে তিন মিটার পর্যন্ত লম্বা হয়ে থাকে।
কপালাঙ্ক

কপালাঙ্ক (ইং:Cephalic index ) মানুষের করোটির আকার পরিমাপের একক। নৃতত্ত্ববিদরা কপালঙ্ক ব্যবহার করে বিভিন্ন স্থানে প্রাপ্ত বিভিন্ন সময়কার করোটি তুলনা করে থাকেন। ভ্রূ'র ওপর মস্তকের প্রস্থকে দৈর্ঘ্য দিয়ে ভাগ ক'রে ভাগফলকে সঙ্গে ১০০ দিয়ে গুন করলে সে সংখ্যা পাওয়া যায় সেটিই সংশ্লিষ্ট করোটির 'কপালাঙ্ক'।, কপালাঙ্ক কেবল মানুষ নয়, সকল প্রাণির করোটির তুলনামূলক পরিমাপের জন্য ব্যবহৃত হয়। কপালঙ্কের ভিত্তিতে করোটির শ্রেণী বিভাজন করা হয়। যেমন:
কোলা ব্যাঙ

Rana tigerinaRana tigrina কোলা ব্যাঙ (বৈজ্ঞানিক নাম: Hoplobatrachus tigerinus) (ইংরেজি: Bull frog বা Indian bull frog) বড় আকারের একটি অতি পরিচিত ব্যাঙ যা বাংলাদেশের সর্বত্রই দেখা যায়। এটি সোনা ব্যাঙ,হোলা ব্যাঙ বা ভাউয়া ব্যাঙ নামেও পরিচিত। বাংলাদেশ ছাড়াও ভারত, মায়ানমার, পাকিস্তান, নেপাল ও আফগানিস্তানে এই ব্যাঙ দেখতে পাওয়া যায়। এটি Dicroglossidae পরিবারের Hoplobatrachus গণের অর্ন্তগত। কোলাব্যাঙ পৃষ্ঠভাগের রং বাদামি থেকে সবুজাভ বাদামি, অধিকাংশের চোয়ালের সুচালো অগ্রভাগ থেকে পশ্চাৎভাগ পর্যন্ত মেরুদন্ডের মাঝামাঝি বরাবর একটি সরু, হলুদাভ-সাদা বলয় এবং চোখের পিছন থেকে দুপায়ের সংযোগস্থল পর্যন্ত পৃষ্ঠদেশে পুরু একটি হলুদাভ-সাদা বলয় রয়েছে। পেট সাদা। প্রজনন মৌসুমে দেহ উজ্জ্বল হলুদ রং ধারণ করে। দেহের দৈর্ঘ্য ১৭ সেমি ও পা ২২ সেমি পর্যন্ত হতে পারে। খাদ্য হিসেবে উল্লেখযোগ্য পরিমাণ ব্যাঙের পা দেশের বাইরে রপ্তানি হতো। ১৯৮৮-৮৯ ও ১৯৯২-৯৩ সালে যথাক্রমে মোট ৩৩,০৭,২৮১ ও ১৫,৩২০ কেজি ব্যাঙের পা রপ্তানি করা হয়। ব্যাঙের পা রপ্তানি বর্তমানে নিষিদ্ধ। ব্যাঙ সর্বভুক, যদিও পোকামাকড় প্রধান খাদ্য। পুরুষ কোলাব্যাঙ স্ত্রী কোলা ব্যাঙের চেয়ে ছোট হয় এবং উজ্জ্বল হলুদ বর্ণের হয়। প্রজনন মৌসুমে স্ত্রী ব্যাঙ কে আকর্ষণ করার জন্য পুরুষ ব্যাঙ ডাকাডাকি করে, সাধারণত গ্রাম অঞ্চলের ডোবা বা পুকুরে বৈশাখের মাঝামাঝি বা জৈষ্ঠের শুরুতে বৃষ্টি হলে এরা সেই পানিতে প্রজনন করে থাকে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ অনুযায়ী প্রজাতিটি সংরক্ষিত।
বাসুকী

বাসুকী (সংস্কৃত: वासुकी) হলেন হিন্দু মহাকাব্য মহাভারতে উল্লেখিত সর্পকুলের রাজা অর্থাৎ নাগরাজ। বাসুকি শিবের সর্প, মনসা তার বোন। সে দেবতা শিবের গলা পেঁচিয়ে থাকে। হিন্দু পুরাণ অনুযায়ী দেবতারা সমুদ্র মন্থনের জন্য বাসুকিকে মন্থন রজ্জু হিসাবে ব্যবহার করেছিল। কশ্যপ ও তার স্ত্রী কদ্রুর পুত্র তিনি। শেষনাগ হলেন বাসুকির জ্যেষ্ঠ ভ্রাতা। এঁর ফণার সংখ্যা মোট পাঁচটি। এবং তা পদ্মফুলের মতো বিস্তৃত। পুরাণ মতে― নাগদের মধ্যে ইনিই সর্বশ্রেষ্ঠ। কশ্যপ মুনির ঔরসে কদ্রুর গর্ভে ইনি জন্মগ্রহণ করেন। বাসুকি-র স্ত্রীর নাম ছিল শতশীর্ষা।এদের দুই পুত্র অনন্ত ও আর্যক এবং এক কন্যা।আর্যকের কন্যা মারিশা বা ধর্মা যাদবরাজ শুরসেনকে বিবাহ করেন।অর্যকের পুত্রের নাম কর্কটক।কর্কটকের পুত্র মনিমান ও দুই কন্যা কপিলা ও পিঙ্গলা মারিশার পৌত্র উদ্ধবকে বিয়ে করেন। অমর হবার জন্য দেবতা ও অসুররা যখন সমুদ্র-মন্থন শুরু করে, তখন রজ্জু হিসাবে বাসুকিকে ব্যবহার করা হয়েছিল। সমুদ্র মন্থনের প্রথম পর্যায়ে অমৃত উত্থিত হয়। কিন্তু অসুরদের বঞ্চিত করে দেবতারা অমৃত গ্রহণ করেন। ফলে অমৃত বঞ্চিত অসুররা আবার সমুদ্র মন্থন করতে থাকেন। কিন্তু সহস্র বৎসর ক্রমাগত মন্থনের পর বাসুকি হলাহল নামক তীব্র বিষ উদগীরণ করতে লাগলেন। এই বিষের প্রভাবে জীবজগত বিপন্ন হলে, দেবতাদের অনুরোধে মহাদেব সমস্ত হলাহল পান করেন। উচ্চৈঃশ্রবা নামক অশ্বের লেজের বর্ণ নিয়ে ঋষি কশ্যপের স্ত্রীদ্বয় কদ্রুর সাথে বিনতার তর্ক হলে, কদ্রু অশ্বের লেজ কালো বলেন। কদ্রু তার কথা সত্য প্রমাণিত করার জন্য, তার সর্পপুত্রদের উচ্চৈঃশ্রবার লেজে অবস্থান করতে বলেন। বাসুকি জরৎকারু মুনির সঙ্গে তার নিজের বোনের বিবাহ দেন। উল্লেখ্য এই বোনের নাম হল মনসা।
হার্বার্ট ক্রোয়েমার

হার্বার্ট ক্রোয়েমার (জন্ম: ২৫ আগস্ট, ১৯২৮) একজন বিশিষ্ট পদার্থবিজ্ঞানী । তিনি ২০০০ সালে ইভানোভিচ আলফারভ এবং জ্যাক কিলবির সাথে যৌথভাবে পদার্থবিজ্ঞানে নোবেল পুরস্কার লাভ করেন। ক্রোয়েমার ১৯২৮ সালের ২৫ অগাস্ট জন্মগ্রহণ করেন। তিনি ইউনিভার্সিটি অফ গ্যটিঙেন থেকে ১৯৫২ সালে প্তাত্ত্বিক পদার্থবিজ্ঞানে পিএইচডি ডিগ্রি অর্জন করেন। ১৯৫৪ থেকে ১৯৫৭ সাল পর্যন্ত রেডিও কর্পোরেশন অব আমেরিকা ল্যাবরেটরীজ এ কর্মরত ছিলেন। ১৯৫৯ থেকে ১৯৬৬ সাল পর্যন্ত ভ্যারিয়ান অ্যাসোসিয়েটস এ কাজ করেন। ১৯৬৮ থেকে ১৯৭৬ সাল পর্যন্ত ইউনিভার্সিটি অব কলোরাডো বোল্ডার এ পদার্থবিজ্ঞানের অধ্যাপক হিসেবে কাজ করেন। ১৯৭৬ থেকে ২০১৩ সাল পর্যন্ত ইউনিভার্সিটি অব ক্যালিফোর্নিয়া, সান্তা বারবারার তড়িৎ ও কম্পিউটার প্রকৌশলের অধ্যাপক ছিলেন।